Annie Lööf

Annie Marie Therése Lööf (født Johansson 16. juli 1983 i Värnamo, uttale: [løːv]) er en svensk politiker og jurist. Hun ble innvalgt i Riksdagen fra Jönköpings län for Centerpartiet i 2006, og har vært partileder for Centerpartiet siden 2011. Hun var nærings- og regionminister i regjeringen Reinfeldt fra 2011 til 2014.

Hun meldte seg inn i Centerpartiet i 2001, og var valgkampmedarbeider for Centerpartiets ungdomsförbund under valget i 2002. Senere fikk hun et studiestipend for å studere ved FN-hovedkvarteret i New York. I 2011 fullførte hun juristutdanningen ved Lunds Universitet. 

Da hun i 2006 ble innvalgt i Riksdagen, var hun parlamentets yngste representant. Etter valget i 2010 ble hun partiets finanspolitiske talsperson. I september 2011 etterfulgte hun Maud Olofsson som partileder. 

I 2018 gav hun ut selvbiografien Sanningens ögonblick, hvor hun beskrev innsatsen som partileder. 

I riksdagsvalget 2018 fikk Centerpartiet 8,6 procent og ble riksdagens fjerde største parti. 

Ved riksdagsvalget i 2022 fikk partiet 6,7 %, og Lööf varslet sin avgang som partileder. Valgkomiteen innstilte Muharrem Demirok som ny partileder til et ekstraordinært landsmøte 2. februar 2023. 

Hun er datter til Centerparti-politikeren Hans-Göran Johansson som var ordfører i Värnamo fra 2008 til 2021. I 2011 giftet hun seg med Carl-Johan Lööf.

Referanser

Eksterne lenker 
 
 
 

Svenske partiledere
Svenske ministre
Svenske riksdagsmedlemmer 2006–2010
Svenske riksdagsmedlemmer 2010–2014
Svenske riksdagsmedlemmer 2014–2018
Svenske jurister
Alumni fra Lunds universitet
Personer fra Värnamo kommun
Centerpartiet-politikere